b'\n_START_ARTICLE_\nEnnio Antonelli\n_START_PARAGRAPH_\nEnnio Antonelli (s. 18. marraskuuta 1936) on katolisen kirkon italialainen pappi. H\xc3\xa4n sai 21. maaliskuuta 2001 nimityksen Silvano Piovanellin seuraajaksi Firenzen arkkipiispana, ja h\xc3\xa4net asetettiin t\xc3\xa4h\xc3\xa4n virkaan 20. toukokuuta. H\xc3\xa4n toimi virassa, kunnes sai nimityksen Paavillisen perheneuvoston puheenjohtajaksi 7. kes\xc3\xa4kuuta 2008_NEWLINE_Antonelli syntyi Todissa ja sai pappisvihkimyksens\xc3\xa4 2. huhtikuuta 1960. H\xc3\xa4net nimitettiin 25. toukokuuta 1982 Gubbion piispaksi ja 6. lokakuuta 1988 Perugia-Citt\xc3\xa0 della Pieven arkkipiispaksi. J\xc3\xa4lkimm\xc3\xa4isest\xc3\xa4 teht\xc3\xa4v\xc3\xa4st\xc3\xa4 h\xc3\xa4n erosi 26. toukokuuta 1995. _NEWLINE_Antonellin konsekroi piispaksi Santo Bartolomeo Quadrin ja Antonio Fustellan avustama Decio Lucio Grandoni 29. elokuuta 1982. Aikoinaan h\xc3\xa4net oli vihkinyt papiksi Ilario Alcini. H\xc3\xa4n on saanut tohtorinarvon Perugian yliopistolta. _NEWLINE_Antonellista tehtiin kardinaali 21. lokakuuta 2003, joten h\xc3\xa4n osallistui uuden paavin valintaan kev\xc3\xa4\xc3\xa4ll\xc3\xa4 2005. H\xc3\xa4n on San Andrea delle Fratten kardinaalipappi.'